*Projekts*

LATVIJAS REPUBLIKAS MINISTRU KABINETS

2014.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Grozījumi Ministru kabineta 2010.gada 28.decembra noteikumos Nr.1210 „Noteikumi par Eiropas dzelzceļa sistēmu savstarpēju izmantojamību”**

Izdoti saskaņā ar likuma „Par atbilstības novērtēšanu”

7.pantu un Dzelzceļa likuma 43.panta trešo daļu

1. Izdarīt Ministru kabineta 2010.gada 28.decembra noteikumos Nr.1210 „Noteikumi par Eiropas dzelzceļa sistēmu savstarpēju izmantojamību” (Latvijas Vēstnesis, 2011, 2., 168.nr.; 2013, 214.nr.) šādus grozījumus:

* 1. Svītrot 10.punktu;

1.2. Papildināt 19.punktu aiz vārdiem „kā arī” ar vārdiem „strāvas padeves ierīces”;

1.3. Izteikt 30.punktu šādā redakcijā:

„30. Savstarpējas izmantojamības komponentu un strukturālo apakšsistēmu atbilstību šo noteikumu prasībām novērtē produktu sertifikācijas, inspicēšanas, pārvaldības sistēmu sertifikācijas, testēšanas un kalibrēšanas institūcijas, kuras akreditētas nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, kā arī paziņotas Eiropas Komisijai (turpmāk – paziņotā institūcija), vai citu Eiropas Savienības dalībvalstu vai Eiropas Ekonomikas zonas valstu paziņotās institūcijas.”

1.4. Svītrot 31.punktu;

* 1. Izteikt 72.8.apakšpunktu šādā redakcijā:

„72.8. novērtētāja ziņojumu par riska novērtēšanas kopīgajām drošības metodēm, ja saskaņā ar Komisijas 2013.gada 30.aprīļa Īstenošanas regulu (ES) Nr.402/2013 par kopīgo drošības metodi riska noteikšanai un novērtēšanai un Regulas (EK) Nr.352/2009 atcelšanu nepieciešama apakšsistēmas droša iekļaušana lietotāja drošības pārvaldības sistēmā;”;

* 1. Izteikt 89.2.apakšpunktu šādā redakcijā:

„89.2. apakšsistēmas drošu iekļaušanu lietotāja drošības pārvaldības sistēmā saskaņā ar Komisijas 2013.gada 30.aprīļa Īstenošanas regulu (ES) Nr.402/2013 par kopīgo drošības metodi riska noteikšanai un novērtēšanai un regulas (EK) Nr.352/2009 atcelšanu;”;

1.7. Papildināt informatīvo atsauci uz Eiropas Savienības direktīvām ar 4.punktu šādā redakcijā:

„4) Komisijas 2014.gada 10.marta Direktīvas 2014/38/ES, ar kuru groza Eiropas Parlamenta un Padomes Direktīvas 2008/57/EK III pielikumu attiecībā uz trokšņa piesārņojumu.”;

* 1. Izteikt pielikuma 1.1.2.apakšpunktu šādā redakcijā:

„1.1.2. riteņu un sliežu saskares parametri atbilst stabilitātes prasībām, kādas vajadzīgas, lai garantētu drošu kustību maksimāli atļautajā ātrumā. Bremzēšanas iekārtu parametri nodrošina iespēju apstāties attiecīgajā bremzēšanas ceļa garumā pie maksimāli atļautā ātruma;”;

* 1. Izteikt pielikuma 1.4.4.apakšpunktu šādā redakcijā:

„1.4.4. dzelzceļa sistēmu projektē un izmanto tā, lai neradītu nepieļaujamu trokšņu līmeni dzelzceļa infrastruktūras tuvumā un vilces līdzekļa vadības kabīnē;”;

1.10. Papildināt pielikuma 2.1.1.3. apakšpunktu aiz vārda „evakuācija” ar vārdu „peroni”;

1.11. Papildināt pielikuma 2.1.1.4. apakšpunktu aiz vārda „tuneļos” ar vārdiem „un viaduktos”.

1. Šo noteikumu 1.5. un 1.6.apakšpunkts stājas spēkā 2015.gada 21.maijā.
2. Šo noteikumu 1.9.apakšpunkts stājas spēkā 2015.gada 1.janvārī.

Ministru prezidente L.Straujuma

Satiksmes ministrs A.Matīss

Iesniedzējs: Satiksmes ministrs A.Matīss

Vīza: Valsts sekretārs K.Ozoliņš

05.11.2014. 9:21

385

K.Baikovskis, 67028371,

kaspars.baikovskis@sam.gov.lv